Diari Oficial de la Generalitat Valenciana


Sumari del DOGV 9019, del 12-02-2021 (2021/1243)

RESOLUCIÓ de 21 de desembre de 2020, de la Direcció General d'Agricultura, Ramaderia i Pesca, per la qual s'autoritza a NIORDSEAS, SLU, la instal·lació d'un establiment de granja marina en terrenys de domini públic maritimoterrestre enfront del terme municipal del Campello. Expedient ANIA/03.0021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/1243


Data del document
:   21-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 21 de desembre de 2020, de la Direcció General d'Agricultura, Ramaderia i Pesca, per la qual s'autoritza a NIORDSEAS, SLU, la instal·lació d'un establiment de granja marina en terrenys de domini públic maritimoterrestre enfront del terme municipal del Campello. Expedient ANIA/03.0021. [2021/1243]  
Vist l'expedient instruït a instàncies d'Eduardo Soler Torres, en nom i representació de NIORDSEAS, SLU, amb NIF H63611074, sobre sol·licitud d'autorització per a la instal·lació d'aqüicultura, granja marina per a preengreixament i engreixament de peixos (orada, llobarro i reig) en gàbies flotants, en terrenys de domini públic marítim terrestre enfront del terme municipal del Campello (Alacant).  
Vista la Resolució de 30 d'abril de 2020, de la Direcció General de Medi Natural i d'Avaluació Ambiental, de declaració d'impacte ambiental.  
Vista la Resolució ministerial de 29 d'octubre de 2020, del Ministeri per a la Transició Ecològica i el Repte Demogràfic, per la qual atorga a NIORDSEAS, SLU, la concessió per a ocupar una superfície d'1.440.000 m² (144 hectàrees) de domini públic marítim terrestre destinada a la instal·lació d'una granja marina, enfront de la costa, en el terme municipal del Campello (Alacant).  
Vist l'informe proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, de 24 de novembre de 2020.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa per a la instal·lació d'un establiment de granja marina de preengreixament i engreixament d'orada, llobarro i reig en gàbies flotants, en una superfície d'1.440.000 m² (144 hectàrees) de terrenys de domini públic marítim terrestre enfront de les costes del terme municipal del Campello (Alacant). La instal·lació se situa en mar oberta a 3,6 milles nàutiques, rumb 86° des del port del Campello, en fons de profunditat compresa entre els 37 i 50 metres, formant un rectangle de 1.200 × 1.200 metres orientació est-sud-est (105°) amb les coordenades WGS84/ETRS89 dels vèrtexs del polígon següents:  
  
Punt Latitud Longitud Profunditat (m)  
A 38° 26.185 N 0° 17.992 W 48  
B 38° 26.355 N 0° 18.788 W 37  
C 38° 25.730 N 0° 19.005 W 40  
D 38° 25.560 N 0° 18.210 W 50  
  
  
Segon  
La instal·lació consta de 40 gàbies flotants de 32 metres de diàmetre i 20,20 metres de profunditat, amb un volum aproximat de 13.400 m³ cadascuna, agrupades en quatre grups independents de 5 × 2 gàbies fondejats al fons marí i una barcassa-sitja fondejada en la instal·lació, amb sistema d'alimentació de peixos.  
  
Tercer  
Les obres es realitzaran conformement al projecte unificat (v2) «Modificació no substancial de projecte d'instal·lació d'aqüicultura per a engreixament d'orada, llobarro i reig en gàbies flotants en aigües del Mediterrani. El Campello (Alacant). Granja Niordseas el Campello Nord» subscrit l'agost de 2020 per l'enginyer tècnic naval, Guillermo Estalrich Mezquida, visat pel Col·legi Oficial de Perits i Enginyers Tècnics Navals de Madrid en data 8 de setembre de 2020, núm. 2020/000319/AA/VA-N.  
Quart  
Les espècies criades i la capacitat màxima de producció anual seran les següents:  
  
Espècie Producció (tones)  
Orada, llobarro, reig 5.000  
  
  
El sistema de tecnologia de cria s'ajustarà en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica.  
  
Cinqué  
La iniciació de les obres i la finalització d'aquestes es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, i serà necessària per a iniciar l'explotació la inspecció prèvia de les instal·lacions per part dels serveis tècnics de la Conselleria.  
  
Sisé  
D'acord amb l'article 29, control administratiu, de la Llei 5/2017, de 10 de febrer, els organismes competents podran inspeccionar la marxa de les obres a realitzar, i també el funcionament de l'establiment, obligant-se el titular a franquejar l'entrada als inspectors i tècnics corresponents.  
  
Seté  
Es compliran les condicions i prescripcions següents:  
- Les de la Resolució ministerial de 29 d'octubre de 2020, del Ministeri per a la Transició Ecològica i el Repte Demogràfic, per la qual atorga a NIORDSEAS, SLU, la concessió per a ocupar una superfície d'1.440.000 m² (144 hectàrees) de domini públic marítim terrestre amb destinació a la instal·lació d'una granja marina, enfront de la costa, en el terme municipal del Campello (Alacant).  
- Les de la Resolució de 30 d'abril de 2020, de la Direcció General de Medi Natural i d'Avaluació Ambiental, de Declaració d'Impacte Ambiental.  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma. Per a poder efectuar la venda en el lloc de cria o producció, es requereix l'obtenció de la corresponent autorització com a establiment de primera venda.  
Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
  
El titular de la instal·lació haurà d'emplenar una relació de cadascuna de les vendes efectuades de les produccions obtingudes, indicant per a cada espècie el lloc de cria, la data i lloc de venda, els quilograms i el preu mitjà per quilogram del mes corresponent.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, a la Subdirecció General de Pesca de la Conselleria d'Agricultura, Desenvolupament Rural, Emergència Climàtica i Transició Ecològica, en la primera quinzena del mes següent al qual es refereixen les dades.  
El sistema de tecnologia de cria s'ajustarà en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, en el seu cas, se sotmetrà a la reglamentació aplicable.  
  
Huité  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica, i també l'extinció de les autoritzacions emeses per les resolucions referides, suposarà la pèrdua de l'autorització.  
  
Nové  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Deu  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana.  
  
Onze  
Aquest establiment d'aqüicultura marina el titular del qual és NIORDSEAS, SLU, queda registrat amb el número 51 d'establiments de cultius marins, d'acord amb el que s'estableix en l'article 55 de la llei 9/1998, de 15 de desembre, de la Generalitat Valenciana.  
  
Aquesta resolució no posa fi a la via administrativa, i contra aquesta podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
  
València, 21 de desembre de 2020.- El director general d'Agricultura, Ramaderia i Pesca: Antonio Quintana Martínez.